Document ID: 32014D0011

KOMMISSIONENS GENNEMFØRELSESAFGØRELSE
af 20. december 2013
1om berigtigelse af bilag II til gennemførelsesafgørelse 2012/707/EU om fastlæggelse af et fælles format for indgivelse af oplysninger i henhold til Europa-Parlamentets og Rådets direktiv 2010/63/EU om beskyttelse af dyr, der anvendes til videnskabelige formål
(meddelt under nummer C(2013) 9220)
(EØS-relevant tekst)
(2014/11/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv 2010/63/EU af 22. september 2010 om beskyttelse af dyr, der anvendes til videnskabelige formål (1), særlig artikel 54, stk. 4, og
ud fra følgende betragtninger:
(1)
Kontrollen afslørede fejl i bilag II til Kommissionens gennemførelsesafgørelse 2012/707/EU (2). Flowdiagrammet i bilaget, angav fejlagtigt, at inputkategorierne »Toksicitets- og andre sikkerhedsundersøgelser, der kræves af lovgivningen« og »Lovgivningskrav« udelukkende finder anvendelse på »Andre toksicitets- og sikkerhedsundersøgelser, inkl. farmakologi« og ikke for alle andre underkategorier af »Forskriftsmæssig anvendelse og rutineproduktion efter type«. Flowdiagrammets udformning bør ændres for at rette op på disse fejl. For yderligere at understrege dette bør navnet på inputkategorien »Toksicitets- og andre sikkerhedsundersøgelser, der kræves af lovgivningen« ændres til »Lovbestemt undersøgelse«. Der bør indføres andre mindre ændringer i udformningen af flowdiagrammet for at skabe større klarhed.
(2)
De ændringer, der foretages i flowdiagrammet, bør ligeledes afspejles i anden del af bilag II til gennemførelsesafgørelse 2012/707/EU, der indeholder detaljerede instrukser.
(3)
Gennemførelsesafgørelse 2012/707/EU bør derfor berigtiges.
(4)
Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 56, stk. 1, i direktiv 2010/63/EU -
VEDTAGET DENNE AFGØRELSE:
Artikel 1
Bilag II til gennemførelsesafgørelse 2012/707/EU erstattes af bilaget til denne afgørelse.
Artikel 2
Denne afgørelse er rettet til medlemsstaterne.
Udfærdiget i Bruxelles, den 20. december 2013.

Labels: 12
7
19